CELEX: 62014TA0684
Language: hu
Date: 2018-12-12 00:00:00
Title: T-684/14. sz. ügy: A Törvényszék 2018. december 12-i ítélete – Krka kontra Bizottság („Verseny – Kartellek – A szív- és érrendszeri megbetegedések kezelésére szánt perindopril gyógyszer originális és generikus változatának piaca – Az EUMSZ 101. cikk megsértését megállapító határozat – A szabadalmi jogviták egyezség útján történő rendezése – Licenciamegállapodás – Technológia megszerzéséről szóló megállapodás – Cél általi versenykorlátozás – Hatás általi versenykorlátozás – A versenyjog és a szabadalmi jog közötti egyensúly”)

4.3.2019   
            
            
               HU
            
            
               Az Európai Unió Hivatalos Lapja
            
            
               C 82/27
            
         
      A Törvényszék 2018. december 12-i ítélete – Krka kontra Bizottság
      (T-684/14. sz. ügy) (1)
      
      ((„Verseny - Kartellek - A szív- és érrendszeri megbetegedések kezelésére szánt perindopril gyógyszer originális és generikus változatának piaca - Az EUMSZ 101. cikk megsértését megállapító határozat - A szabadalmi jogviták egyezség útján történő rendezése - Licenciamegállapodás - Technológia megszerzéséről szóló megállapodás - Cél általi versenykorlátozás - Hatás általi versenykorlátozás - A versenyjog és a szabadalmi jog közötti egyensúly”))
      (2019/C 82/30)
      Az eljárás nyelve: angol
      
         Felek
      
      
         Felperes: Krka Tovarna Zdravil d.d. (Novo Mesto, Szlovénia) (képviselők: T. Ilešič és M. Kocmut ügyvédek)
      
         Alperes: Európai Bizottság (képviselők: F. Castilla Contreras, B. Mongin és C. Vollrath meghatalmazottak, segítőjük: D. Bailey barrister)
      
         Az ügy tárgya
      
      Az EUMSZ 101. és EUMSZ 102. cikk alkalmazására vonatkozó eljárásban (AT.39612 – „perindopril [Servier]” ügy) 2014. július 9-én hozott C(2014) 4955 final bizottsági határozat felperesre vonatkozó részében való részleges megsemmisítése iránt az EUMSZ 263. cikk alapján benyújtott kérelem.
      
         Az ítélet rendelkező része
      
      
                  1)
               
               
                  A Törvényszék megsemmisíti az EUMSZ 101. és EUMSZ 102. cikk alkalmazására vonatkozó eljárásban (AT.39612 – „perindopril [Servier]” ügy) 2014. július 9-én hozott C(2014) 4955 final európai bizottsági határozat 4. cikkét annyiban, amennyiben az megállapítja a Krka Tovarna Zdravil d.d.-nek az e cikkben említett megállapodásokban való részvételét.
               
            
                  2)
               
               
                  A Törvényszék megsemmisíti a C(2014) 4955 final határozat 7. cikke (4) bekezdésének a) pontját.
               
            
                  3)
               
               
                  A Törvényszék megsemmisíti a C(2014) 4955 final határozat 8. és 9. cikkét annyiban, amennyiben azok a Krka Tovarna Zdravilra vonatkoznak.
               
            
                  4)
               
               
                  A Törvényszék a Bizottságot kötelezi a költségek viselésére.
               
            
         (1)  HL C 431., 2014.12.1.